Z A P I S N I K
sa 7. (sedme) sjednice Vijeća Mjesnog odbora Travno,
održane u četvrtak, 9. prosinca 2021. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.00 sati.

	Nazočni članovi Vijeća: Gracijela Gabriel – Pukšec, Tihana Ivić, Damir Miškec, Fran Radonić Mayr, Iva Plejić Brnčić, Tomislav Prpić, Mario Šćekić i Vlatka Sabadi.

            Nenazočni članovi Vijeća: Božica Paić.

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno osam (8) članova Vijeća pa utvrđuje da Vijeće može pravovaljano raspravljati i odlučivati.

	
USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 6. (šeste) sjednice, koji je prihvaćen jednoglasno (8 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći Dnevni red:


D n e v n i   r e d:

1. Postavljanje uspornika prometa u Božidara Magovca 23 – zaključak, donosi se
2. Uklanjanje žardinjere istočno od Božidara Magovca 109 – zaključak, donosi se
3. Zaštita od požara i potresa – zaključak, donosi se
4. Pitanja, prijedlozi i obavijesti

Vijeće Mjesnog odbora Travno jednoglasno (8 „za“) prihvaća Dnevni red.


Ad. 1. Postavljanje uspornika prometa u Božidara Magovca 23           

Vijeće Mjesnog odbora Travno jednoglasno (8 „za“)  donosi


ZAKLJUČAK 
o postavljanju uspornika prometa u Božidara Magovca 23

1. Predsjednica VMO Travno, gđa. Tihana Ivić predstavila je prijedlog predstavnika suvlasnika BM 23 zaprimljenog na e-mail MO Travno u kojem se iznosi inicijativa za postavljanje uzdignutih ploha u BM 23 sa zapadne strane Mamutice.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet.

Ad. 2. Uklanjanje žardinjere istočno od Božidara Magovca 109
        
Vijeće Mjesnog odbora Travno jednoglasno (8 „za“) donosi

Z A K LJ U Č A K
o uklanjanju žardinjere istočno od Božidara Magovca 109

1. Predsjednica VMO Travno, gđa. Tihana Ivić predstavila je prijedlog predstavnika suvlasnika BM 109 kojim se traži uklanjanje žardinjere obzirom da ista služi više kao odlagalište otpada, a manje kao ukras. Vijećnici MO zaključuju da je isto potrebno napraviti i sa žardinjerom južno od BM 111 obzirom da ista smeta za spuštanje niz prilaz za invalide. 

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnici Zrinjevac.


Ad. 3. Predstavljanje projekta „Zajedno smo jači u zaštiti u požara i potresa“ i molba za korištenje prostora MO Travno

Vijeće Mjesnog odbora Travno jednoglasno (8 „za“) donosi


Z A K LJ U Č A K
o predstavljanje projekta „Zajedno smo jači u zaštiti u požara i potresa“ i molba za korištenje prostora MO Travno

1. Predsjednica VMO Travno, gđa. Tihana Ivić predstavila je molbu Udruge predstavnika suvlasnika stambenih zgrada grada Zagreba za predstavljanje projekta „Zajedno smo jači u zaštiti u požara i potresa“ i molbom za korištenja prostora MO Travno.

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok.

Ad. 4. Pitanja, prijedlozi i obavijesti
      
1) Predsjednica VMO Travno, gđa. Tihana Ivić predstavila je dodatnu točku dnevnog reda – Predavanje vijećnika Frana Radonić Mayra na temu Zero waste ispred Udruge za nezavisnu medijsku kultura.
2) Odobrenje Zahtjeva za korištenje prostora mjesne samouprave korisnicima:
· Pjevačko društvo Novi Zagreb: 
· svaka četvrta subota u mjesecu od 16.00.-21.00.
· 31.12. od 17.00.

ZAKLJUČAK
o povremenom korištenju prostora MO Travno za Podružnicu umirovljenika Dugave

1. Vijeće Mjesnog odbora Travno jednoglasno odobrava povremeno korištenje prostora MO Travno u terminu svaka četvrta subota u mjesecu od 16.00- 21.00 h Podružnici umirovljenika Dugave.

1. Ovaj Zaključak dostavlja se Vijeću Gradske četvrti Novi Zagreb – istok i Podružnici umirovljenika Dugave.


3) Molba prema Zagrebačkom holdingu d.o.o., Podružnici Čistoća za češćim pražnjenjem koševa za otpad u Parku Travno i parkovima za djecu u naselju Travno:
Vijeće Mjesnog odbora Travno jednoglasno (8 „za“) donosi

Z A K LJ U Č A K
o češćem pražnjenjem koševa za otpad u Parku Travno i parkovima za djecu u naselju Travno

1. Vijeće Mjesnog odbora Travno donosi zaključak kojim se prihvaća navedeni prijedlog o molbi za češćim pražnjenjem koševa za otpad u Parku Travno i parkovima za djecu u naselju Travno.

2. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnici Čistoća.

4) MO Travno utvrđuje sljedeći raspored vijećnika za tjedna dežurstva za pitanja i prijedloge građanstva u prostorima MO:
16.12. Tomislav Prpić 
23.12. Gracijela Gabriel – Pukšec
13.1. Iva Plejić-Brnčić
20.1. Vlatka Sabadi
27.1. Tihana Ivić
3.02. Božića Paić
10.02. Damir Miškec
17.02. Fran Radonić Mayr
24.02. Mario Ščekić

Predsjednica Vijeća Mjesnog odbora Travno zaključuje sjednicu u 19:00 sati i zahvaljuje se svim prisutnima na sudjelovanju u radu sjednice Vijeća.




Zapisnik vodila:
Tihana Ivić

Zapisnik napisala:
Tihana Ivić

U Zagrebu, 09. prosinca 2021.

